พอดีหนูไม่สบายเป็นหวัดเมื่อวันที่9มิถุนายน ซึ่งเป็นช่วงก่อนกำหนดประจำเดือนมาสองอาทิตย์ แต่พอถึงกำหนดวันที่ประจำเดือนควรมาแต่กลับไม่มา(ยังไม่หายจากการเป็นหวัด) บวกกับหนูมีเพศสัมพันธ์เมื่อวันที่4มิถุนายน(ป้องกันโดยใส่ถุงยาง) หนูเลยอยากทราบว่าที่ประจำเดือนหนูไม่มาเป็นเพราะหนูไม่สบายหรือเพราะจากการมีเพศสัมพันธ์คะ
สวัสดีค่ะ หากประจำเดือนยังไม่มา ก็ควรตรวจหาการตั้งครรภ์ดูก่อนค่ะ เพราะการใช้ถุงยางอนามัย ไม่สามารถช่วยป้องกันการตั้งครรภ์ได้ 100% แต่หากตรวจไม่พบ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งหากที่ผ่านมา ได้มีอาการเป็นหวัด โดยเฉพาะในช่วงกึ่งกลางของรอบเดือนที่เป็นช่วงที่ไข่ตกพอดี ก็น่าจะมีผลทำให้ไข่ตกช้า และประจำมาช้าได้ค่ะ ซึ่งหากตรวจไม่พบการตั้งครรภ์ ก็ให้รอประจำเดือนต่อไปก่อน ประจำเดือนก็จะมาในที่สุดค่ะ